open-index/open-wikipedia-markdown huggingface dataset:
Leena Alanen

**Leena Mesike Alanen** (o.s. **Vesterinen**, s. 12. marraskuuta 1946 Helsinki) on Jyväskylän yliopiston varhaiskasvatuksen professori emerita, jonka erityisosaamisalueita ovat lapsuuden sosiologia, lapsuudentutkimus, yhteiskuntateoria ja yhteiskuntafilosofia.

Alanen kirjoitti ylioppilaaksi Tampereen Sammon yhteislyseossa 1965, valmistui Helsingin yliopistosta valtiotieteiden kandidaatiksi 1971, Tampereen yliopistosta yhteiskuntatieteiden lisensiaatiksi 1982 ja väitteli Jyväskylän yliopistossa yhteiskuntatieteiden tohtoriksi 1993. Hänen väitöskirjansa nimike on *Modern childhood? Exploring the ”child question” in sociology*.

Vakinaisen työuransa Alanen aloitti asuntohallituksen projektitutkijana 1971–1972 ja siirtyi sitten Joensuun korkeakoulun Karjalan tutkimuslaitoksen tuntiassistentiksi, tutkijaksi ja lopulta lehtoriksi 1972–1975. Suomen Akatemian tutkijana hän työskenteli 1976–1978, Tampereen yliopiston tutkijana 1979–1980 ja Suomen Akatemian tutkimusassistenttina 1981–1983. Helsingin yliopiston kansanterveystieteen, erityisesti lääketieteellisen sosiologian väliaikaisena apulaisprofessorina Alanen toimi 1984–1985. Jyväskylän yliopiston palveluksessa Alanen aloitti tutkimusassistenttina 1984–1992, työskenteli sitten lehtorina 1992–1997 ja sai 1995 yliopiston sosiologian, erityisesti lapsuuden sosiologian dosentuurin. Jyväskylän yliopiston varhaiskasvatuksen professorina hän aloitti 2000 ja hoiti tehtävää vuoteen 2013, jolloin jäi eläkkeelle.

Alanen on kirjoittanut ja toimittanut lukuisia tieteellisiä julkaisuja erityisesti lapsuuden sosiologiasta ja varhaiskasvatuksesta.

## Lähteet
Al-Inšiqaq

**Al-Inšiqaq** (, ) on Koraanin 84. suura. Theodor Nöldeken luokituksessa se on "mekkalainen"  järjestysnumerolla 29. Suurassa on 25 jaetta. Nimensä se on saanut ensimmäisessä jakeessa olevasta sanasta.

## Sisältö

* Jakeet 1–6 kertovat tuomiopäivästä.
* Jakeet 7–15 kuvaavat ihmisten erilaista kohtelua tuomiopäivänä sen mukaan, missä heidän kirjansa on.
* Jakeissa 16–19 vannotaan, ja jae 19 toteaa, että "te vielä kuljette kerroksesta kerrokseen."
* Jakeissa 20–36 valitetaan epäuskoa. Uskottomille on kerrottava "ilosanoma" tuskallisesta rangaistuksesta.

## Tulkintoja
Jae 19 voisi tarkoittaa syntymää, kuolemaa ja ylösnousemusta tai sukupolvien ketjua.

## Katso myös

* Luettelo Koraanin suurista

## Lähteet

* 
* 
* 
* 

### Viitteet
Paul Arizin

**Paul Joseph Arizin** (9. huhtikuuta 1928 Philadelphia, Pennsylvania – 12. joulukuuta 2006) oli yhdysvaltalainen koripalloilija, pelipaikaltaan pieni laitahyökkääjä. Hän oli pituudeltaan 193-senttimetrinen ja edusti koko NBA-uransa Philadelphia Warriorsia. Arizin valittiin vuonna 1978 Naismith Memorial Basketball Hall of Fameen.

## Lähteet

## Aiheesta muualla
Al-Buruj

**Al-Buruj** (, ) on Koraanin 85. suura. Theodor Nöldeken luokituksessa se on "mekkalainen"  järjestysnumerolla 22. Suurassa on 22 jaetta. Nimensä se on saanut ensimmäisessä jakeessa olevasta sanasta.

Varhaisena suuralla myös suuralle 85 ovat ominaisia lyhyet ja riimitetyt jakeet, elliptinen tyyli ja valat. Suura liittyy myös Koraanin aina läsnä olevaan teemaan maailmanlopusta ja viimeisestä tuomiosta**.**

## Sisältö
* Suura 85 koostuu kolmesta osasta, joita Régis Blachère pitää 'toisiinsa liitettyinä vanhoina teksteinä.
* Jakeet 1–3 vannovat muun muassa tähtikuvioiden kautta. Valaformulat ovat yleisiä Koraanin varhaisimmissa suurissa. 
* Jakeissa 4–11 kirotaan niitä jotka kiduttivat uskovia. Jakeet 10 ja 11 lupaavat Helvetin heidän vainoajilleen ja Paratiisin uhreille  Nöldeke ja Blachère pitävät näitä kahta jaetta interpolaatioina eli myöhempinä lisäyksinä.
* Jakeet 12–22 ylistävät Herraa. Jumala on pelottava, mutta samalla luoja ja ylösnousemuksen tuoja. Jakeet kysyvät, onko tarina sotajoukoista, Faraosta ja Thamudista tuttu. 
* Jakeet  21–22 toteavat: "Tosiaan, tämä on jalo Koraani huolella varjellussa taulussa." 

## Tulkintoja
Jakeet 4–11 viittaavat ilmeisesti kristittyjen vainoihin, Danieliin leijonien luolassa (Daniel 3) tai Abrahamiin. 

Islamilainen perimätieto liittää ne Jemenissä sijaitsevan Najranin kristittyjen vainoihin 500-luvun alkupuolella. Tämä tulkinta perustuu sanan *al-Ukhdūd* merkitykseen, joka voi olla joko erisnimi tai yleisnimi. Nykyään *al-Ukhdūd* viittaa merkittävään muinaiseen kohteeseen Najrānin keitaalla. *Al-Ukhdūd* ei kuitenkaan ollut alueella sijainneen kaupungin esi-islamilainen nimi, joten se on todennäköisesti otettu käyttöön vasta siinä vaiheessa, kun Koraanissa mainitut "ne, jotka kaivoivat kaivannon' (*Aṣḥāb al-Ukhdūd*) alettiin yhdistää Najrānissa marraskuussa vuonna 523 kuningas Josephin surmaamiin kristittyihin. Ibn Hišāmin Sīran mukaan Ḥimyarin kuningas nimeltään Joosef tai dhū Nuwās saapui Najrāniin armeijansa kanssa kutsuakseen kaupungin asukkaat – jotka olivat kristittyjä – kääntymään juutalaisuuteen. Hän antoi heille valittavaksi joko kääntymyksen tai kuoleman. He valitsivat kuoleman. Tämän jälkeen dhū Nuwās käski kaivaa maahan haudan ja surmasi osan heistä tulella, loput miekalla, kunnes uhrien määrä nousi 20 000:een.

Jakeet  21–22 ovat viittaus Koraanin taivaalliseen alkuperäiskappaleeseen.

## Katso myös

* Luettelo Koraanin suurista

## Lähteet

* 
* 
* 
* 
* 

### Viitteet
Ivan Franjic

**Ivan Frankie Franjic** (s. 10. syyskuuta 1987 Melbourne) on australialainen jalkapallovalmentaja ja ammattilaisuransa päättänyt pelaaja, pelipaikaltaan oikea laitapuolustaja. Hän kuului Australian A-maajoukkueen kokoonpanoon MM-kilpailuissa 2014.

## Lähteet
Kornwestheim

**Kornwestheim** on kaupunki Baden-Württembergin osavaltiossa lounaisessa Saksassa. Stuttgartin pohjoispuolella sijaitsevan Kornwestheimin asukasluku on noin 34&nbsp;000.

## Maantiede
Kornwestheim sijaitsee yhdeksisen kilometriä Stuttgartista pohjoiseen. Kaupunkirakenne ei katkea Stuttgartin ja Kornwestheimin välillä. Etelässä Kornwestheim rajautuu Stuttgartiin.

## Historia
Nykyisen Kornwestheimin alueella on asuttu jo 7&nbsp;000 vuotta sitten. Asukkaiden alkuperä oli kirjava. Heitä seurasivat keltit ja roomalaiset, joiden jälkeen varhaiskeskiaikana tulivat alemannit ja frankit. Ensimmäinen kirjallinen maininta Kornwestheimista on noin vuodelta 780. Kolmikymmenvuotinen sota oli paikkakunnalle kohtalokas: se menetti keskiaikaisen vaurautensa ja melkein autioitui. Talouselämä sai potkua, kun Kornwestheimista tehtiin kauppala (Marktflecke) 1700-luvun alussa. Salamander-kenkätehtaan perustamisella 1891 oli huomattava vaikutus paikkakunnan ilmeeseen, jota aiemmin hallitsi maatalous. Samoihin aikoihin paikkakunta sai metalliteollisuutta. Väkiluku kasvoi vuoden 1890 noin 2&nbsp;000:sta vuoden 1931 noin 10&nbsp;000:een. Niin ikään 1931 Kornwestheim sai kaupunkioikeudet.

Toisesta maailmansodasta Kornwestheim selvisi suhteellisen vähin vaurioin, mutta kärsi siitä huolimatta huomattavia inhimillisiä ja aineellisia menetyksiä. Sodan jälkeen kaupunkia miehittivät ulkomaiden joukot ja kulutustavaroista oli pulaa. Samaan aikaan kaupunkiin muutti pakolaisia idästä, minkä seurauksena vuoden 1953 noin 22&nbsp;000 asukkaan väestöstä kolmasosa oli muuttanut muualta. Rakennemuutos 1980-luvulla toi pieniä ja keskisuuria yrityksiä suuryritysten tilalle. Kornwestheimin vapaa-ajan viettomahdollisuuksia parannettiin.

Kornwestheimin historiallisia rakennuksia on muun muassa St. Martinin kirkko, joka valmistui 1516 silloisen kyläkeskuksen alueelle. Arkeologisten löytöjen perusteella Kornwestheimin alueella on harjoitettu kristinuskoa jo 600-luvulla.

## Talous ja liikenne
Kornwestheimissa toimivia yrityksiä ovat esimerkiksi maaliruiskuja valmistava SATA GmbH & Co. KG, tukkumyyjä Wilhelm Gienger KG ja autoalan yritys Auto-Blank GmbH & Co. KG. Kornwestheimin rautatieasema, Kornwestheim Personenbahnhof (Kornwestheim Pbf), sijaitsee Stuttgartin paikallisliikenteen (S-Bahn Stuttgart) piirissä. Maantieliikenteen paikallinen pääväylä on Bundesstraße 27. Lähin moottoritie on Bundesautobahn 81 (BAB 81). Se kulkee keskustan länsipuolitse.

## Lähteet

## Aiheesta muualla
*Kornwestheim, Baden-Württemberg, Saksa — Sunrise, Sunset, and Daylength
Sivistysporvari

**Sivistysporvari** (saks. *Bildungsbürger*) on kaupunkilaista kouluttautunutta yhteiskuntaluokkaa kuvaava termi. Käsite on lähtöisin 1700-luvulta, ja alkuperäisessä merkityksessään se kuvasi saksalaisissa valtakunnankaupungeissa esiintynyttä korkeasti kouluttautunutta yhteiskuntaluokkaa. Sivistysporvaristo muodostui etenkin hallinnon tehtävissä työskentelevistä kauppiassukujen jäsenistä, jotka arvostivat antiikin traditiota, tieteitä, sekä laajaa sivistystä.

Suomessa sivistysporvariaate vaikutti etenkin 1920- ja 1930-lukujen aikana, ja se kytkeytyy erityisesti tuon ajan kokoomuspuolueeseen. Sivistysporvarillista aatetta kuvasivat isänmaallisuus, uskonnollisuus ja bolševismin vastaisuus. Aate oli luonteeltaan konservatiivinen. Se suhtautui varauksella sosiaalisiin uudistuksiin ja usein myös demokratiaan tai ainakin vasemmiston poliittiseen toimintaan. Suhtautuminen kansainvälisyyteen oli kahtalaista: toisaalta sivistysporvaristoa leimasi nationalismi, mutta toisaalta se myös haki vaikutteita eurooppalaisesta sivistyneistöstä.

Sivistysporvarillinen aate hiipui Suomessa noin 1960-luvulta alkaen. Tuolloin taloudellinen eliitti erkani kulttuurieliitistä, ja kulttuurieliitti alkoi yhä enemmän samaistua vasemmistolaisiin arvoihin. Samassa yhteydessä myös perinteiset porvarilliset arvot jäivät poliittisessa keskustelussa taka-alalle.

Nykykeskustelussa termiä sivistysporvari käytetään etenkin koulutuspoliittisessa keskustelussa, jossa sivistysporvarilla voidaan tarkoittaa myönteisesti koulutukseen suhtautuvaa oikeistopuolueen edustajaa. Tunnetuimmista suomalaisista poliitikoista esimerkiksi Petteri Orpo on luonnehtinut itseään sivistysporvariksi. Myös Wille Rydman on käynyt keskustelua käsitteestä ja myös tuonut esiin perinteiseen sivistysporvarilliseen aatteeseen kytkeytyviä kantoja, joskaan hän ei itseään kyseisellä termillä nimitä. 

Nykyään sivistysporvarin käsitteeseen suhtaudutaan usein kriittisesti. Professori Vesa Vareksen mukaan sivistysporvari on nykykeskustelussa vanhentunut määre, sillä taiteellisesti ja tieteellisesti sivistynyt hyvin toimeen tuleva eliitti välttelee sitoutumista tämän kaltaisiin määrittelyihin. Kielitieteilijä ja dosentti Ilona Herlin puolestaan pitää käsitettä arkikielelle vieraana. Poliitikko Wille Rydmanin mukaan sivistysporvarin käsite on nykykeskustelussa lähinnä vasemmiston omaksuma tapa kuvata niitä keskustaoikeistolaisia poliitikkoja, jotka suhtautuvat myönteisesti vasemmistolaisiin kantoihin.

## Lähteet
Harri Hedgren

**Harri Juhani Hedgren** (s. 17. huhtikuuta 1959 Helsinki) on suomalainen kilpapyöräilijä.

Hedgren edusti Suomea Los Angelesin olympialaisissa 1984. Hän kilpaili 190 kilometrin maantieajossa mutta keskeytti ajettuaan kolme neljäsosaa matkasta. Maailmanmestaruuskilpailuissa hän sijoittui ratapyöräilyssä 4 kilometrin joukkuetakaa-ajossa 17:nneksi vuonna 1982 sekä maantieajossa henkilökohtaisessa maantieajossa 106:nneksi samana vuonna. Vuoden 1983 MM-kilpailujen maantieajossa hän keskeytti. Hän voitti joukkuemaantieajossa Pohjoismaiden-mestaruuden vuonna 1982.

Helsingin Työväen Pyörä-Veikkoja edustanut ”Hege” Hedgren voitti Suomen-mestaruuden ratapyöräilyn pisteajossa vuosina 1980 ja 1982 sekä maantiellä tempoajossa vuonna 1980. Vuonna 1985 Hedgren voitti kolmipäiväisen Tervaetapin.

## Lähteet
Tittara

**Tittara** on järvi Lappeenrannassa Etelä-Karjalassa. Se sijaitsee kuusitoista kilometriä Lappeenrannan keskustasta lounaaseen. Sen pinta-ala on noin 32,2 hehtaaria.

## Maantiede
Tittaran pohjoisimman osan muodostaa noin 450 metriä pitkä lahti. Sen eteläpuolella järvi levenee. Itärannalla sijaitsee Tittaraniemi ja Pottikylä. Rautatie erottaa järven eteläistä osaa. Tittaran etelärannalla kohoaa Kalmastonkalliot (yli 85 metriä merenpinnan yläpuolella).

Tittaraan laskee pohjoisesta Kylkiäinen-järveltä (59,7 metriä mpy) Pulloja, jonka pituus on noin 400 metriä. Lännestä Pulsanlammelta (55,0 metriä mpy) laskee Ämmälänjoki. Tittaran ja Pulsanlammen välisen maaston korkein kohta on noin 90 metriä mpy. Tittara laskee Vilajokea etelään.

Tittara (08.004.1.001) kuuluu Tittaran valuma-alueeseen (08.004), joka on kolmannen jakovaiheen vesistö Vilajoen vesistössä (08). Tittara on kolmanneksi laajin valuma-alueensa 15:stä vähintään hehtaarin laajuisesta vakavedestä. Laajin on Vilkjärvi.

## Lähteet
Brösarp

**Brösarp** on taajama Tomelillan kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 721 asukasta.

## Lähteet

## Aiheesta muualla
Ryan McGowan

**Ryan James McGowan** (s. 15. elokuuta 1989 Adelaide) on australialainen jalkapalloilija, pelipaikaltaan keskuspuolustaja. Hän on pituudeltaan 191-senttimetrinen ja edustaa Skotlannin mestaruussarjassa pelaavaa Livingstonia.

McGowan on pelannut urallaan kotimaansa ja Skotlannin lisäksi Kiinassa, Yhdistyneissä arabiemiraateissa, Englannissa sekä Kuwaitissa. Hän on pelannut 22 ottelua Australian A-maajoukkueessa ja kuului joukkueen kokoonpanoon MM-kilpailuissa 2014 sekä Maanosaliittojen cupissa 2017.

## Lähteet

## Aiheesta muualla
Rony Jansson

**Rony Jene Aleksi Jansson** (s. 10. tammikuuta 2004 Espoo) on suomalainen jalkapalloilija, joka edustaa Ruotsin Allsvenskanissa pelaavaa Kalmar FF:ää. 

Jansson on Grankulla IFK:n kasvatti, joka siirtyi Kalmariin kesäkuussa 2022. Hän on myös pelannut Suomen alle 21-vuotiaiden maajoukkueessa.

## Lähteet
McLaren MCL39

**McLaren MCL39** oli Formula 1 -talli McLarenin käyttämä auto kaudella 2025. Autolla kilpailivat Lando Norris ja Oscar Piastri.

## Formula 1 -tulokset

## Lähteet

## Aiheesta muualla
Thor Porko

**Thor Andreas Porko** ( 7. kesäkuuta 1905 Alaveteli – 1. kesäkuuta 1977 Kokkola) oli suomalainen kilpapyöräilijä.

Porko edusti Suomea Berliinin olympialaisissa 1936. Hän sijoittui 100 kilometrin maantieajossa jaetulle 16. sijalle ja ratapyöräilyssä 1&nbsp;000 metrin aika-ajossa 18:nneksi. Maantiepyöräilyn maailmanmestaruuskilpailuissa hän sijoittui 192 kilometrin maantieajossa 31:nneksi vuonna 1931.

Gamlakarleby IF:ää edustanut Porko voitti kahdeksan Suomen-mestaruutta. Hän voitti henkilökohtaisen mestaruuden ratapyöräilyssä 1&nbsp;000 metrin aika-ajossa vuosina 1934 ja 1935 sekä maantiellä 10 kilometrillä vuosina 1935 ja 1937, 20 kilometrillä vuonna 1931 ja 100–120 kilometrillä vuosina 1930 ja 1936. Hän voitti Porvoon ajon vuonna 1933.

## Lähteet
Jydske Vestkysten

**Jydske Vestkysten** on tanskalainen päivittäin ilmestyvä alueellinen sanomalehti, jonka kotikunta on Esbjerg. Lisäksi sillä on yhdeksän paikallistoimitusta.
## Lähteet

## Aiheesta muualla
* Lehden verkkosivut
Geneettinen kytkentä

**Geneettinen kytkentä** eli **perinnöllinen kytkentä** () tarkoittaa samassa kromosomissa lähellä toisiaan sijaitsevien geenien tai muiden DNA-jaksojen taipumusta periytyä yhdessä. Mitä lähempänä toisiaan geenit ovat, sitä todennäköisemmin ne periytyvät yhdessä. Geenejä, jotka todennäköisesti periytyvät yhdessä, kutsutaan kytkeytyneiksi geeneiksi. Eri kromosomeissa sijaitsevat geenit eivät ole koskaan kytkeytyneitä, eivätkä samassa kromosomissa sijaitsevat geenit ole välttämättä aina kytkeytyneitä, jos ne sijaitsevat riittävän kaukana toisistaan.

Meioosin eli sukusolujen tumanjakautumisen aikana tiiviisti kytkeytyneiden geenien välillä on vähemmän tilaa tekijäinvaihdunnalle, mikä vähentää rekombinaation todennäköisyyttä alueella ja siten geenien erkaantumista. Kytkeytyneet geenit eivät noudata Gregor Mendelin havaitsemaa vapaan yhdistymisen sääntöä.

## Katso myös
* geenikartta
* geeniklusteri
* kytkentäepätasapaino
* lokus
* senttimorgan

## Lähteet
Information (lehti)

**Information** on tanskalainen päivälehti, joka perustettiin alun perin toisen maailmansodan aikaisen vastarintaliikkeen uutistoimistoksi. Toimitukselliselta linjaltaan se on vasemmistolainen. 

Lehden pitkäaikaisena päätoimittajana toimi vuosina 1945–1980 Børge Outze.
## Lähteet

## Aiheesta muualla
* Lehden verkkosivut
Information

**Information** voi tarkoittaa seuraavia:

* *[[Information (albumi)|Information]]*, Jukka Haurun esikoisalbumi vuodelta 1976
* *[[Information (lehti)|Information]]*, tanskalainen sanomalehti
Daniela Owusu

**Daniela Owusu** on suomalainen julkisuuden henkilö.

Owusu on kotoisin Kirkkonummelta. Hänet valittiin ensimmäisenä tummaihoisena Suomen Luciaksi 14. marraskuuta 2024 kymmenen ehdokkaan joukosta. Valinta johti rasistiseen kampanjaan ghanalaistaustaista Owusua vastaan. Hänelle ja hänen läheisilleen alettiin laajamittaisesti lähettää aggressiivisia viestejä 13. joulukuuta 2024 tapahtuneen Luciaksi kruunaamisen jälkeen. Vihamielistä kirjoittelua ja muiden kannustamista siihen harjoitettiin X:ssä, Tiktokissa, Ylilaudalla, Instagramissa ja Facebookissa.

Vihakampanjasta uutisoitiin 14. joulukuuta 2024 *[[Hufvudstadsbladet]]issa*. *[[Helsingin Sanomat|Helsingin Sanomien]]* uutisointi toi aiheelle kansainvälistä näkyvyyttä, ja rasistisen kirjoittelun intensiivisyys kasvoi. Asiasta uutisoi ulkomailla muun muassa *[[The Guardian]]*. Yhdenvertaisuusvaltuutettu ilmoitti 17. joulukuuta 2024 vihakampanjan olevan tutkinnan kohteena, koska sitä epäiltiin masinoiduksi. Helsingin poliisin ilmoitettiin 19. joulukuuta 2024 aloittaneen rikostutkinnan. Yle teki vihakampanjasta oman selvityksensä ja kävi läpi yli tuhat julkaisua. Tutkija Severi Hämäri analysoi osan aineistosta ja piti monien kommenttien tarkoituksena provosoimista sekä aggressiivisen ilmapiirin luomista. Osassa Owusuun kohdistetuista kirjoituksista viitattiin salaliittoteoreettiseen uskomukseen väestönvaihdosta. Pääministeri Petteri Orpo pahoitteli tapahtunutta.

Owusu osallistui *[[The Voice of Finland]]* -ohjelmaan vuonna 2025 Dani & Ellen -duossa, jossa hänen kanssaan lauloi Ellen Urban. Owusu oli aiemmin osallistunut ohjelmaan vuonna 2021.

## Lähteet
Børge Outze

**Børge Outze** (18. maaliskuuta 1912 Odense – 27. kesäkuuta 1980 Sundby) oli tanskalainen toimittaja, joka toimi *[[Information (lehti)|Information]]*-lehden päätoimittajana vuosina 1945–1980. Hän kirjoitti uransa aikana noin 5&nbsp;000 pääkirjoitusta. Outze kirjoitti myös neliosaisen historiateoksen *Danmark under Den anden Verdenskrig* (1962–1968).
## Lähteet

## Aiheesta muualla
Al-Šuruq

**Al-Šuruq** (, ’auringonnousu’) on Egyptin luetuimpia sanomalehtiä. Se on perustettu vuonna 2009 ja ilmestyy päivittäin.
## Lähteet

## Aiheesta muualla
* Lehden verkkosivut
Alpine A525

**Alpine A525** oli Formula 1 -talli Alpinen käyttämä auto kaudella 2025. Autolla kilpailivat Jack Doohan, Pierre Gasly ja Franco Colapinto.

## Formula 1 -tulokset

## Lähteet

## Aiheesta muualla
Ingombota

**Ingombota** on kunta () ja suurkaupunki Luandan kaupunginosa Angolan länsiosassa. Se oli aiempi kaupunkipiiri (Distrito urbano da Ingombota), joka vuoden 2024 aluehallinnollisessa uudistuksessa sai itsenäisen kunnan aseman ja nimettiin Luandan maakunnan hallintokeskukseksi. 

Ingombota käsittää Luandan historiallisen, hallinnollisen ja kaupallisen ydinkeskustan. Sen kunnallisten toimintojen organisoinnista annettiin oma säädöksensä vuoden 2024 lopulla.


Luanda-SMiguelFort1.jpg|Historiallinen Pyhän Mikaelin linnoitus Luandassa (Fortaleza de São Miguel de Luanda) on vuonna 1576 valmistunut, alkujaan portugalilainen linnoitus.
Luanda Skyline - Angola 2015.jpg| Näkymä Luandan keskustaan (Ingombotan kuntaa) Pyhän Mikaelin linnoituksesta.
Museu Nacional de Antropologia in Luanda - Angola 2015.jpg|Kansallinen arkeologinen museo.
Sonangol building - Luanda.jpg|Öljy-yhtiö Sonangolin päärakennus.
View over Luanda, Angola.jpg|Näkymä Luandan keskustassa.

## Lähteet

## Aiheesta muualla
Roar Uthaug

**Roar Uthaug** (s. 25. elokuuta 1973 Lørenskog) on norjalainen elokuvaohjaaja. Hänen ohjaamansa katastrofielokuva *[[Bølgen]]* (2015) voitti parhaan elokuvan Amandan. Vuonna 2018 Uthaug ohjasi *[[Tomb Raider (vuoden 2018 elokuva)|Tomb Raiderin]]*.
## Lähteet

## Aiheesta muualla
Auguraculum

**Auguraculum** oli antiikin aikainen ennustuspaikka Rooman kaupungissa Italiassa. Se sijaitsi alun perin Capitolium-kukkulan pohjoisemman huipun Arxin itärinteessä.

Auguraculum oli avoin pyhitetty paikka (*[[templum]]*), josta otettiin julkiset *[[auspicium|auspiciat]]* eli enteet sen jälkeen, kun Capitoliumista oli tullut osa Roomaa. Tämän avoimen tilan keskellä oli olkikattoinen lintujen tarkkailijan maja, joka säilytettiin alkuperäisessä muodossaan ainakin keisari Augustuksen aikaan asti. Auguraculum yhdistetään Santa Maria in Aracoeli -kirkon puutarhasta löydettyihin suorakulmaisen tasanteen jäännöksiin.

Paulus Diaconuksen väite, jonka mukaan Auguraculum olisi ollut muinainen nimi itse Arxille, on todennäköisesti virheellinen. Augustus siirsi Auguraculumin Palatiumille, ja 300-luvulla kirjoitettu *[[Notitia urbis Romae]]* mainitsee sen Palatiumin alueen yhteydessä nimellä *Auguratorium*.

## Lähteet
Caprae palus

**Caprae palus** (myös *Capreae palus*; ) oli allas tai suo antiikin Rooman kaupungissa Italiassa. Se sijaitsi Campus Martiuksella.

Caprae paluksen oletetaan ulottuneen Campus Martiuksen matalimmasta osasta, Pantheonin alueelta, kohti Tiberiä, mutta sen tarkkoja rajoja ei voida enää määrittää. Se tulisi mahdollisesti sijoittaa jonnekin Aedicula Caprarian ja Vicus Caprariuksen suuntaan. Joskus se on yritetty sijoittaa Via Nomentanan läheisyyteen, mutta tämä on varmuudella virheellinen tulkinta.

Roomalaisessa mytologiassa kerrotaan, että Romulus katosi Caprae paluksella roomalaisten näkyvistä ja nousi taivaaseen.

## Lähteet
Catuksen lähde

**Catuksen lähde** () oli lähde antiikin Rooman kaupungissa Italiassa. Se sijaitsi Quirinalis-kukkulan länsirinteessä lähellä Porta Salutarista, ja sai nimensä jostakusta Catuksesta. Lähteen katsotaan olevan sama, joka sijaitsee Palazzo San Felicen sisäpihalla lähellä Quirinalen palatsia, ja tunnetaan nimellä *Acqua di San Felice*. Catuksen lähteestä sai alkunsa Petronia-puro (*Petronia amnis*).

## Lähteet
Milja Salovaara

**Milja Maaria Salovaara** (s. 1972 Helsinki) on suomalainen lavastaja ja pukusuunnittelija. Hän sai vuonna 2010 parhaan visuaalisen suunnittelun Hedda-palkinnon työstään Henrik Ibsenin näytelmän *[[Kansanvihollinen (näytelmä)|Kansanvihollinen]]* tuotannossa Trøndelagin teatterissa. Palkintoperusteluiden mukaan hänen lavastuksensa oli sekä yksinkertainen että monikerroksinen, tarjoten näyttelijöille uusia ulottuvuuksia ilman, että se vei huomiota pois tekstistä.

Salovaara opiskeli Accademia di Belle Arti di Veneziassa Italiassa. Hän on työskennellyt muun muassa Svenska Teaternissa, Tampereen Teatterissa, Det Norske Teatretissa ja Norjan kansallisteatterissa. Salovaara on osallistunut hankkeisiin myös Ruotsissa ja Venäjällä. Hän asuu Oslossa.

Salovaara vastannut lavastuksesta ja/tai puvustuksesta noin 80 teatterituotannossa. Salovaara on ollut mukana monissa merkittävissä tuotannoissa, kuten *Barabbas* (Sirius Teatern, 1995), *Suljetuin ovin* (Svenska Teatern, 1995), *Äiti ja lapsi* (Svenska Teatern, 2001) ja *Nukkekoti* (Tampereen Teatteri, 2002). Hän on työskennellyt muun muassa Teatret Vårtissa, Riksteatretissa, Rogaland Teaterissa ja Trøndelag Teaterissa. Viimeisimpiin tuotantoihin kuuluvat *Jordmor på jorda* (2025), *Kongen av Veøy* (2024), *Dødsdansen* (2024) ja *Romeo ja Julia* (2023).

Salovaara on vastannut lavastuksesta myös draamaelokuvassa *[[Ruusutarha (vuoden 1997 elokuva)|Ruusutarha]]* (1997) sekä lyhytelokuvissa *Huuto* (1995) ja *Ampiaispaini* (2001). Lisäksi hän toimi *Ampiaispaini*-elokuvan pukusuunnittelijana.

## Lähteet

## Aiheesta muualla
*
Aesculetum

**Aesculetum** oli tammilehto antiikin Rooman kaupungissa Italiassa. Se sijaitsi Campus Martiuksella. Jos Vicus Aesculeti -katu sai nimensä lehdosta, se sijaitsi ilmeisesti hieman pohjoiseen nykyisen Ponte Garibaldi -sillan pohjoispäästä.

Historiassa lehto mainitaan, kun kansankokous kokoontui sinne vuonna 287 eaa. säätämään Lex Hortensian.

## Lähteet
Petronia

**Petronia** voi viitata seuraaviin:

* Petronius (*Petronia gens*), roomalainen suku
** Petronia, Vitelliuksen vaimo
* Petronia amnis, puro antiikin Rooman kaupungissa
* *[[Petronia (suku)|Petronia]]*, varpussuku
Petronia amnis

**Petronia** () oli puro antiikin Rooman kaupungissa Italiassa. Se sai alkunsa Catuksen lähteestä (*Cati fons*) Quirinaliksen länsirinteestä ja virtasi Campus Martiuksen halki Tiberiin.

Catuksen lähde tunnistetaan nykyään yleensä lähteeksi, joka sijaitsee Quirinalen palatsin viereissä olevan Palazzo San Felicen sisäpihalla, lähellä antiikin ajan Porta Salutarista. Petronian puron oletetaan kulkeneen nykyisen maanalaisen kanavan linjaa pitkin nykyisen Piazza Venezian poikki lounaaseen ja siitä länteen Pompeiuksen portiikin (*Porticus Pompeianae*) itäpäähän. Tämän jälkeen sen reitti on epävarma. Ei ole selvää, kääntyikö se Aqua Sallustianaan yhdistyttyään etelään ja virtasi jokeen Tiberin saaren kohdalla, vai jatkoiko se länteen Pompeiuksen portiikin alitse ja virtasi Tiberiin lähellä Navaliaa.

Puron merkitys oli siinä, että se muodosti kaupungin *[[auspicium]]ien* rajan ja velvoitti virkamiehet ottamaan *auspicium peremne* -nimellä tunnetut enteet aina, kun he ylittivät puron johtaakseen *[[comitia centuriata]]* -kokouksia Campus Martiuksella.

## Lähteet
Beth Moore

**Wanda Elisabeth ”Beth” Moore** (o.s. Green, s. 16. kesäkuuta 1957 Green Bay, Wisconsin) on yhdysvaltalainen evankelista, kirjailija ja Raamatun opettaja. Moore tunnetaan erityisesti naisten hengellisen kasvun tukemisesta. Moore perusti vuonna 1994 Living Proof Ministries -järjestön, joka keskittyy Raamatun opetukseen ja kristilliseen elämään.

Moore on kirjoittanut useita suosittuja kristillisiä kirjoja ja Raamatun tutkimusmateriaaleja, kuten "Believing God" ja omaelämäkerran "All My Knotted-Up Life". Hän on ollut aktiivinen keskusteluissa kirkon sisäisistä ongelmista, kuten seksuaalisesta hyväksikäytöstä, ja kritisoinut evankelikaalisen liikkeen poliittisia suuntauksia.

*Newsmax* nimesi Mooren 100 vaikuttavimman evankelisen joukkoon Yhdysvalloissa vuonna 2017. Vuonna 2021 Moore erosi Eteläisestä baptistikonventiosta ja liittyi Pohjois-Amerikan anglikaanikirkkoon.

## Kirjat
### Englanninkieliset teokset
**When Godly People Do Ungodly Things*, 2002, 
**Believing God*, 2004, 
**Who Will You Trust?* – audio/video series, 2007
**Get Out Of That Pit*, 2007, 
**Songs of Deliverance*, CD, 2006
**Fully Alive*: Audio/video series with Beth Moore, James and Betty Robison, 2006
**So Long Insecurity: You've Been a Bad Friend to Us*, 2010, 
**Get Out of That Pit: Straight Talk about God's Deliverance*, 2017 
**The Undoing of Saint Silvanus*, 2017 
**Chasing Vines: Finding Your Way to an Immensely Fruitful Life* Bible study companion, 2020 
* *All My Knotted-Up Life: A Memoir*, 2023 

### Suomenkieliset teokset
**Eroon epävarmuudesta*, Kuva ja Sana, 2013 

### Raamatuntutkimus
**To Live is Christ: The Life & Ministry of Paul*, 1997, 
**Living Beyond Yourself: Exploring the Fruit of the Spirit*, 1998, 
**Breaking Free*, 1999
**Jesus: The One and Only*, 2002, 
**When Godly People Do Ungodly Things: Arming Yourself in the Age of Seduction*, 2002, 
**The Beloved Disciple: Following John to the Heart of Jesus*, 2003, 
**Believing God*, 2004, 
**The Patriarchs: Encountering the God of Abraham, Isaac, and Jacob*, 2005, 
**Daniel: Lives of Integrity, words of prophecy*, 2006, 
**A Woman's Heart: God's Dwelling Place*, 2007
**Stepping Up: Psalms of Ascent*, 2007, 
**Esther: It's Tough Being a Woman*, 2008, 
**Here and Now – There and Then: A Lecture Series on Revelation*, 2009
**David: Seeking a Heart Like His*, 2010, 
**James: Mercy Triumphs*, 2011, 
**Children of the Day: 1 & 2 Thessalonians*, 2014, 
**Living Free: Learning to Pray God's Word*, 2015, 
**Entrusted - Bible Study Book: A Study of 2 Timothy*, 2016, 
**The Quest: An Excursion Toward Intimacy with God*, 2017 
**Delivered: Experiencing God's Power in Your Pain*, 2019 
**Chasing Vines: Finding Your Way to an Immensely Fruitful Life*, 2020 
*''The Surpassing Value of Knowing Christ: A Study of Philippians, 2022

## Lähteet
Mamadou Barry (muusikko)

**Mamadou Aliou Barry** (1947 Kindia, Guinea – 25./26. heinäkuuta 2022 Ranska) oli guinealainen laulaja-lauluntekijä, lyömäsoittaja, huilisti ja saksofonisti.

Barryn isä oli muusikko Mamadou Oury Barry. Barry sai musiikkiopetusta isältään ja pääsi rumpaliksi Ballets de Guinée -kokoonpanoon. Hän tutustui puhallinsoittimiin martiniquelaisen klarinetisti Honoré Copén opastuksella ja sai musiikin teorian opetusta pohjoiskorealaiselta opettajalta. Barry sai kosketuksen son montuno -musiikkiin matkustettuaan Kuubaan. Hän aloitti pian tämän jälkeen oman musiikkinsa tekemisen. Barry alkoi vuonna 1966 johtaa Ahmed Sékou Tourén tukemaa big bandia Kaloum Star. Tämän jälkeen hän johti Gombo Jazzia, joka esiintyi säännöllisesti Conakryssa. Varsinkin Barry tuli tunnetuksi Bembeya Jazz National -orkesterista.

Barry esiintyi sittemmin vaihtelevien kokoonpanojen kanssa klubeilla Conakryssa, muualla Afrikassa ja Euroopassa. Vuonna 2005 ilmestyi hänen ensimmäinen sooloalbuminsa *Niyo*. Siinä on vaikutteita mandingojen musiikista, afrokuubalaisesta musiikista ja yhdysvaltalaisesta jazzista. Levyllä esiintyy myös laulaja Sia Tolno. Barry sovitti vuonna 2008 Les Amazones de Guinéen albumin *Wamato*, jolla hän myös soittaa saksofonia. Vuonna 2016 ilmestyi Barryn toinen sooloalbumi *Tankadi*, jossa on aiempaa enemmän jazz- ja afrobeatvaikutteita. Se nauhoitettiin livenä Le Rocher de Palmerissa Cenonissa. Levyllä esiintyy Barryn Afro Groove Gang -yhtye.

Barry toimi Guinean muusikkojen ja esiintyjien liiton (AMIG) pääsihteerinä. Hän kuoli heinäkuussa 2022 viettäessään lomaa Ranskassa.

## Lähteet
Mamadou Barry

**Mamadou Barry** on seuraavien henkilöiden nimi:

* Mamadou Barry (1947–2022), guinealainen muusikko
* Mamadou Barry (s. 1986), guinealainen jalkapalloilija
* Mamadou Barry (s. 1991), guinealainen yleisurheilija
* Mamadou Thierno Barry (s. 2005), senegalilainen jalkapalloilija
Petelinus lucus

**Petelinus lucus** oli lehto antiikin Rooman kaupungissa Italiassa. Se sijaitsi Campus Martiuksella Porta flumentanan ulkopuolella.

Historiassa Petelinus lucus mainitaan, kun kansankokous käsitteli siellä vuonna 385/384 eaa. Manlius Capitolinuksen asiaa, jotta kansa ei näkisi Capitoliumia oikeudenkäynnin aikana. Se mainitaan toisen kerran vuoden 342 eaa. tapahtumien yhteydessä.

## Lähteet
Kalle Wallius

**Kalle Erik Juhani Wallius** (s. 2. tammikuuta 2003 Helsinki) on suomalainen jalkapalloilija, joka edustaa Tampereen Ilvestä.

Wallius on HPS:n kasvatti, joka pelasi juniorivuosinaan myös HJK:ssa ja italialaisessa Bolognassa. Pelattuaan kaksi kautta norjalaisessa IK Startissa Wallius siirtyi kesällä 2024 lainaan IFK Mariehamniin. Tammikuussa 2025 hän teki kahden vuoden sopimuksen Ilveksen kanssa.

## Lähteet
Les Tambours de Brazza

**Les Tambours de Brazza** on brazzavillenkongolainen yhtye, joka perustettiin vuonna 1991. Sen keulahahmona on toiminut Émile Biayenda.

Les Tambours de Brazza on tehnyt levytyksiä muun muassa Buda Musiquelle. Ngomarumpujen ja rumpusetin lisäksi kokoonpanoon on kuulunut basso, kitaroita ja laulajia. Les Tambours de Brazza on esiintynyt maailmanmusiikkifestivaaleilla muun muassa Ranskassa, Saksassa ja Alankomaissa. Yhtye on kiertueillaan vieraillut myös Pohjois-Afrikassa, Japanissa ja Hongkongissa. Vuonna 2013 Les Tambours de Brazza esiintyi Womexissa kymmenhenkisellä kokoonpanollaan.

## Levytyksiä
* *Congo Drums* (Playa Sound, 1996)
* *Ahaando. Le Griot Rap Compte* (Contre-Jour, 1999)
* *Zangoula* (Contre-Jour, 2000)
* *Tandala* (M10, 2003)
* *Brazza* (2008)
* *Sur La Route Des Caravanes* (Buda Musique, 2013)
* *Kongo* (Buda Musique, 2018)

## Lähteet
Priscilla Shirer

**Priscilla Shirer** (o.s Evans, s. 31. joulukuuta 1974 Dallas, Texas) on yhdysvaltalainen kirjailija, motivaatiopuhuja, näyttelijä ja kristillinen evankelista. Shirer on tunnetaan erityisesti kristilllisestä palvelutyöstään opetusten, kirjoitusten ja elokuvaesiintymisten kautta.

Shirer on puhunut ympäri Yhdysvaltoja kirkoissa ja muissa tapahtumissa, muun muassa Lifeway Christian Resourcesin tukemassa ”Going Beyond” -konferenssissa ja ”Deeper Still The Event” -tapahtumassa yhdessä Beth Mooren ja Kay Arthurin kanssa. Shirer on kirjoittanut useita kirjoja, muun muassa *He Speaks to Me: Preparing to Hearing from God*.

*Newsmax* nimesi Shirerin 100 vaikuttavimman evankelisen joukkoon Yhdysvalloissa vuonna 2017.

## Ura
Dallasista kotoisin oleva Priscilla varttui hyvin Raamatun parissa, koska hänen isänsä oli pastori Oak Cliff Bible Fellowship -seurakunnassa. Houstonin yliopistossa opiskellessaan hän oli harjoittelijana kristillisellä radioasemalla. Pian kuuntelijat soittivat asemalle ja pyysivät Priscillaa puhumaan heidän raamattututkimusryhmiinsä ja muihin tilaisuuksiinsa.

Valmistuttuaan hän aloitti maisterintutkinnon suorittamisen Dallasin teologisessa seminaarissa. Pian hänet kutsuttiin vetämään viikoittaista raamattututkimusta Zig Ziglar Corporationissa ja sitten liittymään sen puhujatiimiin.

Priscilla on työskennellyt CBS:lle itsenäisenä yrittäjänä ja juontanut paikallista televisio-ohjelmaa. Viime aikoina hän on keskittynyt pelkästään kristilliseen palvelutyöhön. Priscilla kutsuu Anne Graham Lotzia, evankelista Billy Grahamin tytärtä, mentorikseen palvelutyössä.

## Perhe
Shirer on dallasilaisen megakirkon pastorin Tony Evansin tytär. Hänen nuorempi veljensä on kristitty laulaja-lauluntekijä Anthony Evans Jr.

## Kirjat
**Fervent; A Woman's Battle Plan for Serious, Specific and Strategic Prayer*,  
**He Speaks to Me: Preparing to Hear from God*, 
**Discerning the Voice of God: How to Recognize When God Speaks*, 
**And We Are Changed: Encounters with a Transforming God*, 
**A Jewel in His Crown: Rediscovering Your Value as a Woman of Excellence*, 
**The Resolution for Women*, 

## Filmografia
* *War Room* (2015), Elizabeth Jordanian roolissa
* *I Can Only Imagine* (2018), Rouva Fincherin, Bart Millardin opettajan roolissa
* *Overcomer* (2019), rehtori Olivia Brooksin roolissa
* *The Forge* (2024), Cynthia Wrightin ja Elizabeth Jordanin rooleissa.

## Lähteet
Risto Rautioaho

**Risto Heikki Rautioaho** (s. 5. marraskuuta 1945 Oulainen) on suomalainen materiaalitekniikan tutkija ja metalliopin emeritusprofessori.

Risto Rautioaho syntyi maanviljelijä Reino Henrikki Rautioahon ja Jenny Eriika Lampelan perheeseen. Hän avioitui 1974 merkonomi Aulikki Sipilän kanssa. Rautioaho tuli ylioppilaaksi Oulaisten yhteiskoulusta 1964 ja valmistui Oulun yliopistosta diplomi-insinööriksi 1969 ja tekniikan lisensiaatiksi 1974. Tekniikan tohtoriksi hän väitteli siellä 1981 tutkimuksella *Calculation of energies of defects in metals from effective potentials*.  Rautioaho oli Oulun yliopistossa assistentti 1969–1976, yliassistentti 1976–1990 ja metalliopin professori 1990–2004. Hän on julkaissut noin 80 tieteellistä artikkelia materiaalitekniikan alalta.

## Lähteet
C’est la vie

**C’est la vie** (ranskaa, ”se on elämää” tai  ”sellaista on elämä”) on ainakin seuraavien musiikkikappaleiden nimi:

* ”C’est la vie”, Anna Puun kappale vuodelta 2009
* ”C’est la vie” Khaledin kappale vuodelta 2012
* "C'est la vie" Areksen kappale vuodelta 2022
* ”C’est la vie”, Clauden kappale vuodelta 2025, Alankomaiden edustaja Eurovision laulukilpailussa 2025.
Paul Lindholm

**Paul Lindholm** (s. 18. syyskuuta 1970) on suomalainen jalkapalloilija, pelipaikaltaan hyökkääjä. Hän pelasi Veikkausliigassa pietarsaarelaisen FF Jaron joukkueessa kausina 1991–1993 ja 1996–1998. Kaudella 1992 hän teki 33 ottelussa 12 maalia ja oli koko liigan maalintekijätilastossa jaetulla seitsemännellä sijalla. Kausina 1994–1995 Lindholm edusti norjalaista SK Vard Haugesundia.

Lindholm kuului myös Suomen U21-maajoukkueeseen, mutta ei pelannut koskaan A-maajoukkueessa. Lindholm pelasi FF Jarossa 145 ottelua ja teki 26 maalia. Hänen parhaat kautensa olivat 1992, jolloin hän teki 12 maalia, ja 1991, jolloin hän teki 5 maalia. Lindholm pelasi uransa aikana yli 10&nbsp;500 minuuttia. Lindholm pelasi uransa aikana mm. Antti Muurisen valmentamana.

## Lähteet
Kaikki tiet joita kuljin

**Kaikki tiet joita kuljin** on suomalaisen laulaja-lauluntekijä Anssi Kelan sooloalbumi, joka julkaistiin 7. maaliskuuta 2025.

Anssi Kela soitti itse albumille kaiken lukuun ottamatta jousisoittimia ja paria irtoraitaa. Laulajina vierailevat Janna kappaleella ”Itsestäänselvää” ja Kelan tytär Rosa Kela (taiteilijanimellä Rosa Ruu) kappaleella ”Neljäs huhtikuuta”.

Aiemmin itse laulunsa sanoittanut Kela teki tätä levyä varten sanoituksia yhteistyössä Mariskan, Kaisa Korhosen ja Maija Vilkkumaan kanssa. Sanoituksista muutama valikoitui mukaan albumille kuten "Heitä varovaisuus tuleen" ja "Kaikesta puolet saat".

Kaikki kappaleet ovat Anssi Kelan tuottamia, paitsi "Heitä varovaisuus tuuleen" jonka Anssi Kela tuotti yhdessä Väinö Walleniuksen kanssa

## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Helsingin Sanomat: 
* Soundi: 

## Vastaanotto
Aki Nuopponen kirjoittaa Soundi-lehden viiden tähden arvostelussa Kelan tehneen albumin, joka "loistaa hekumallista irrottelevuutta, joka tarttuu kuulijaan heti", jonka kappaleet "soivat kirkkaan kasaristi kuin Bruce Springsteen tai Duran Duran".

Helsingin Sanomien arvostelija Arttu Seppänen luonnehtii kahden tähden arviossaan albumia 1980-luvun nostalgian voimalla kulkevana julkaisuna: "on kuin napsauttaisi helpon ja turvallisen Classic Rock FM:n päälle autoradiosta." Seppäsen mukaan albumilta "puuttuu persoonallisuutta ja särmää" ja "liki joka laulusta tulee mieleen ilmeinen ja aika mielikuvitukseton referenssibiisi", eikä jätä levykanttakaan rauhaan: "Kela poseeraa julkisuudesta tutun Ritari Ässä -autonsa kanssa tien varrella kuin tekoälyn suunnittelemassa kansikuvassa". Anssi Kela reagoi Seppäsen kritiikkiin Instagram-tilillään "Kas! Tervetuloa, Arttu!" ja jatkaa:Seppäsen argumentti on, että albumi perustuu turvalliseen nostalgiaan, ja jatkuviin viittauksiin 80-luvulta. Tämä on totuus. Nostalgia on polttoaineeni. Minulla ei ole kiinnostusta yrittää olla visionääri ja suunnannäyttäjä, se on nuorempien tekijöiden hommaa. Haluan vain tehdä musiikkia, josta itse eniten tykkään.

Kasarisoundi on musiikillinen kotini. En edes kuuntele juurikaan muuta kuin kasarimusaa. Lopetin uuden musiikin aktiivisen seuraamisen kymmenisen vuotta sitten, kun tajusin, ettei se enää koskettanut minua. Soittelen nyt öisin olohuoneen nurkassa seiskatuumaisilta kasarihittejä. Tanssimme vaimon kanssa mahdollisimman typerän näköisillä liikkeillä. Koira on kummissaan. Parhaita hetkiä.

Nostalgiaan uppoaminen voi tuntua väsyneeltä, mutta minulle se on turvapaikka. Eskapismia pimenevästä maailmasta. Sitä haluan tarjota myös levylläni: helposti lähestyttävää musiikkia, joka ottaa syliin, ja paijaa kuulijaa. En ole se tyyppi, joka repii rikki ja haastaa, vaan se, joka kysyy, että muistatko Duran Duranin ja Cyndi Lauperin?

## Lähteet
Mats Lillhannus

**Mats Lillhannus** (s. 1972 Mustasaari) on Turussa asuva varhaismusiikkiin erikoistunut laulaja, musiikkikirjailija, toimittaja ja äänitysteknikko.

Lillhannus on valmistunut musiikkitieteen maisteriksi Åbo Akademista vuonna 2001, ja hän on opiskellut laulua Veikko Kiiverin ja Evelyn Tubbin johdolla. Alun perin jazztrumpetistina tunnettu Lillhannus siirtyi lauluun ja aloitti tenorin ammattiuran vuonna 2001. Hän on esiintynyt barokkiteoksissa ja perustanut useita yhtyeitä, kuten Camerata Aboensis ja Giardino Novo. Lillhannus on myös musiikkitieteilijä, joka on julkaissut renessanssiajan nuottijulkaisuja ja toimittanut ohjelmatekstejä musiikkijuhlille. Hän on viime aikoina keskittynyt äänitystekniikkaan, erityisesti vokaalimusiikkiin.

Lillhannus on jäsen kansainvälisissä kokoonpanoissa, kuten Apollo's Noyse ja Ensemble Petraloysio. Hänen solistinen repertuaarinsa sisältää J.S. Bachin, Händelin ja Buxtehuden teoksia.

## Lähteet
Eevahenna Aalto

**Eevahenna Aalto** (s. 11. elokuuta 1944 Helsinki) on suomalais-norjalainen tekstiilitaiteilija.

Aalto opiskeli tekstiilitaidetta Helsingissä Vapaassa Taidekoulussa 1966–1968 ja Kreeta Pohjanheimon tekstiilikoulussa 1966–1970, sekä Bergenin taideteollisuuskoulussa 1975–1976. Aallon teokset, kuten gobeliinit ja tekstiilit, perustuvat yksinkertaisiin muotoihin, kuten ympyröihin, neliöihin ja kolmioihin, luoden selkeitä rakenteita. Hänen tyylinsä on monikäyttöinen ja soveltuu erilaisiin tiloihin, yhdistäen konkreettisen estetiikan ja tarkkaan harkitut yksityiskohdat.

Aalto työskentelee talvisin Hammerfestissä Norjan studiossaan ja kesäisin Suomen kesästudiossaan. Hän on työskennellyt taiteilijana vuodesta 1970 alkaen, erikoistuen gobeliineihin (tekstiilitöihin) sekä akryyli- ja öljymaalaamiseen.

Aalto on saanut useita stipendejä ja palkintoja uransa aikana, kuten Hammerfestin kulttuuripalkinnon (2011), valtion matka- ja opiskelustipendin (2002) sekä työskentelystipendejä Voipaalan taidekeskuksesta (2001) ja Ingrid Lindbæck Langaards -rahastosta (1997–1999). Hän on myös saanut useita muita apurahoja, muun muassa Finnmarkin läänin työstipendin taiteilijoille (1992–1995), sekä useita ulkomaanmatkustustukia ja kulttuuristipendejä eri vuosilta.

## Lähteet
Yrjö Vuolio

**Yrjö Villiam Vuolio** (vuoteen 1906 **Willgrén**, 8. joulukuuta 1888 Tampere – 2. syyskuuta 1948 Tampere) oli suomalainen voimistelija, joka kilpaili vuoden 1912 kesäolympialaisissa.

Vuolio edusti Tampereen Yritysstä ja oli Suomen olympiajoukkueessa. Hän osallistui telinevoimisteluun ja kilpaili miesten henkilökohtaisessa moniottelussa, mutta ei saanut sijoitusta, koska hän ei suorittanut kilpailua loppuun.

## Lähteet
Libanonilainen keittiö

** Libanonilainen keittiö** on saanut vaikutteita sekä idästä että lännestä. Vaikutteita on saatu historian aikana Egyptistä, Assyriasta, Kreikasta, Roomasta ja Osmanien valtakunnasta. Yhteisöllinen ruokailu on Libanonissa oleellinen osa sosiaalista kanssakäymistä. Aamiaisella syödään uunituoretta leipää ja maitokiisseliä sisältäviä leivonnaisia. Muuta aamiaisella tarjottavaa ovat jogurtti, juustot, kananmunat, oliivit ja muut kasvikset sekä juomista tee, kahvi tai mehu. Päivällinen aloitetaan meze-alkupaloilla, joista osa on kylmiä, osa lämpimiä. Leipä muodostaa suuren osan päivällisestä. Päivällisellä pääruoka muodostuu lampaan- tai kananlihasta tai kalasta sekä perunasta ja riisistä. Pääruoan jälkeen syödään tuoreita hedelmiä ennen varsinaista jälkiruokaa, joista yleisimpiä ovat pistaasijäärtelö ja baklawaleivokset. Libanonilaisessa keittiössä käytettyjä mausteseoksia on timjamimausteseos eli za'tar ja nelimauste, joka sisältää timjamin lisäksi sumakkia ja seesaminsiemeniä. Toinen yleinen mausteseos on nelimauste, joka sisältää muskottipähkinän ja kanelin lisäksi vaihtelevasti muita mausteita, joita voivat olla inkivääri, neilikka ja pippurit. Yleisiä ruoanlaitossa käytettyjä ruoka-aineksia ovat kikherneet, persilja, oliiviöljy ja valkosipuli. Libanonissa viljellään useita siirtomaa-aikana Ranskasta tulleita viinilajikkeita. Vahvoista alkoholijuomista yleisin on Arak, joka on aniksen makuista.

## Lähteet
Éva Hibay

**Éva Hibay** (s. 31. tammikuuta 1955 Eger, Unkari) on suomalais-unkarilainen huilutaiteilija.

Hibay opiskeli musiikkia Budapestin Bartók Béla -konservatoriossa (1969–1972) ja myöhemmin Liszt Ferenc -musiikkikorkeakoulussa (1972–1977), valmistuen huilunsoiton ja kamarimusiikin taiteilijaopettajaksi vuonna 1977. Hän jatkoi opintojaan Ranskassa ja Itävallassa, opettajinaan mm. Alain Marion, Maxence Larrieau, Karlheinz Zöller ja Wolfgang Schultz.

Hibay toimi huilunsoiton opettajana Sibelius-Akatemiassa vuosina 1977–2001 ja päätoimisena opettajana vuodesta 1982. Hän myös opetti kamarimusiikkia ja musiikkipedagogiikkaa. Hän oli huilunsoiton opettajana Helsingin konservatoriossa ja monissa muissa musiikkioppilaitoksissa ympäri Suomea. Hän sai ARTISJUS-palkinnon vuonna 1986 unkarilaisen musiikin edistämisestä. Vuonna 1987 hän valmistui tulkiksi ja matkaoppaaksi ja on toiminut yli 20 vuotta myös oppaana, esitellen unkarilaisille ja ulkomaisille matkailijoille kotikaupunkiaan Egeriä sekä muita Unkarin alueita ja naapurimaita.

Hibaylla on laaja kokemus konsertoimisesta ja hän on esiintynyt useilla eri alustoilla, kuten Suomessa, Unkarissa, Belgiassa, Kreikassa ja Ranskassa. Hänen soittokokemustaan rajoitti kuitenkin vuonna 1997 tapahtunut auto-onnettomuus. Onnettomuuden jälkeen hän opiskeli käännöstä, tulkkausta ja opasti kulttuurimatkoja, mutta palasi musiikin pariin ja toimi myös psykologian ja neurologisen prosessoinnin alalla. Vuonna 2009 hän aloitti uudelleen opetuksen Sibelius-Akatemiassa ja Eszterházy Károly -korkeakoulussa Egrissä. Hän aloitti myös Body Mapping -opinnot, jotka keskittyvät instrumentin ergonomiaan ja soittajan kehon rooliin soitossa. Hän järjesti Body Mapping -kesäkursseja ja jatkoi opintojaan kansainvälisesti.

## Lähteet
Euroopan kirkkojen siirtolaiskomissio

**Euroopan kirkkojen siirtolaiskomissio** (, lyh. **CCME**) on ekumeeninen organisaatio, joka edistää kirkkojen sitoutumista siirtolaisten, pakolaisten ja vähemmistöryhmien oikeuksien puolustamiseen Euroopassa. Se perustettiin vuonna 1964 ja sen tehtävänä on edistää kattavaa maahanmuuttopolitiikkaa sekä vastustaa rasismia ja muukalaisvihaa.

Järjestön jäseniä ovat anglikaaniset, ortodoksiset ja protestanttiset kirkot sekä ekumeeniset neuvostot sekä kirkkoihin liittyvät järjestöt. CCME:llä on tällä hetkellä 28 jäsentä ja 2 liitännäisjärjestöä 20 maassa eri puolilla Eurooppaa. Järjestöllä on läheiset yhteydet Euroopan kirkkojen konferenssiin ja Kirkkojen maailmanneuvostoon.

## Lähteet
Katarsis (yhtye)

**Katarsis** on vuonna 2020 Vilnassa perustettu liettualainen vaihtoehtorock- ja post-punkyhtye. Sen muodostavat laulaja ja kitaristi Lukas Radzevičius, kitaristi Alanas Brasas, basisti Emilija Kandratavičiūtė ja rumpali Jokūbas Andriulis. Katarsis edusti Liettuaa kappaleella ”Tavo akys” vuoden 2025 Eurovision laulukilpailussa Baselissa.

## Jäsenet
; Nykyiset jäsenet
* Lukas Radzevičius – laulu, sähkökitara
* Alanas Brasas – sähkökitara
* Jokūbas Andriulis – rummut

; Entiset jäsenet
* Emilija Kandratavičiūtė – basso
* Andrius Gruodis
* Eivin Laukhammer 

## Diskografia
### EP-levyt

### Singlet

## Lähteet
*

### Viitteet
Kaj Natri

**Kaj Natri** (s. 13. joulukuuta 1947 Lahti) on suomalainen entinen jalkapalloerotuomari. Hän toimi erotuomarina vuosina 1964–1994 ja oli myös kansainvälinen FIFA-erotuomari 1982–1993. Hän teki työuransa upseerina.

Natri pelasi pelasi jalkapalloa Lahden Reippaassa B-junioriksi saakka, jonka jälkeen hän ryhtyi erotuomariksi ja vihelsi ensimmäisen SM-sarjaottelunsa vuonna 1979. Natri tuomitsi urallaan yhteensä 169 Suomen miesten pääsarjan ottelua sekä 48 kansainvälistä ottelua, joista 7 oli A-maaotteluita. Lisäksi hän oli avustavana erotuomarina 35 kansainvälisessä ottelussa. Erotuomarin tehtävät jätettyään Natri toimi kansainvälisenä otteludelegaattina ja erotuomaritarkkailijana 1997–2019. Vuonna 2023 hänet palkittiin ansioistaan Suomen Palloliiton myöntämällä Captain’s Ball -palkinnolla ().

## Lähteet
Suuri tonttufilmi

**Suuri tonttufilmi** (engl. *Gnomes*) on yhdysvaltalainen animoitu televisioelokuva vuodelta 1980, joka perustuu Wil Huygenin kirjoittamaan ja Rien Poortvlietin kuvittamaan kirjaan *[[Suuri tonttukirja]]*.

Suomessa elokuva on esitetty televisiossa YLE TV1:llä suomenkielisellä jälkiäänityksellä 29. marraskuuta 1981.

## Ääninäyttelijät

## Lähteet

## Aiheesta muualla